 2 Ihe E Mere 11  Mgbe Rehoboam rutere Jeruselem, ọ kpọkọtara ụlọ Juda na Benjamin ozugbo, otu narị puku ndị ikom na iri puku asatọ ndị gbasiri ike a họrọ ahọ maka ibu agha, ka ha gaa buso Izrel agha iji mee ka Rehoboam nwetaghachi alaeze ahụ.Okwu Jehova wee ruo Shemaya bụ onye nke ezi Chineke ntị, sị:Gwa Rehoboam nwa Sọlọmọn eze Juda na ndị Izrel niile bi na Juda nakwa na Benjamin, sị:Nke a bụ ihe Jehova kwuru: Unu agbagola ibuso ụmụnne unu agha. Laghachinụ, onye ọ bụla nụlọ ya, nihi na ihe a na-emenụ si m naka. Ha wee rube isi nihe Jehova kwuru wee ghara ịga buso Jeroboam agha.Rehoboam wee biri na Jeruselem ma wuo obodo ndị siri ike na Juda.O wee wughachi Betlehem na Itam na Tekoa,na Bet-zọọ na Soko na Adọlam,na Gat na Marisha na Zif,na Adoreyim na Lekish na Azika,na Zora na Aịjalọn na Hibrọn, bụ obodo ndị e wusiri ike, ndị dị na Juda nakwa na Benjamin.O mekwara ka ebe ndị e wusiri ike sikwuo ike ma debe ndị ndú na ihe oriri na mmanụ na mmanya nime ha,o debekwara ọta ukwu na ube nobodo niile; o wee mee ka ha sikwuo ike nke ukwuu. Juda na Benjamin wee bụrụ nke ya.Ndị nchụàjà na ndị Livaị, ndị nọ nIzrel dum, si nókèala ha niile bịa kwado ya.Nihi na ndị Livaị hapụrụ ala ịta ahịhịa ha na ala ha wee bịa na Juda na Jeruselem, nihi na Jeroboam na ụmụ ya kwụsịrị ha ịrụ ọrụ dị ka ndị nchụàjà Jehova.O wee họpụtara onwe ya ndị nchụàjà maka ebe ndị dị elu nakwa maka ndị mmụọ ọjọọ yiri ewu nakwa maka ụmụ ehi o mere.Ndị ji obi ha na-achọ Jehova bụ Chineke Izrel si nebo niile nke Izrel soro ha bịa na Jeruselem ịchụrụ Jehova bụ Chineke ndị nna nna ha àjà.Ha wee na-eme ka alaeze Juda dị ike, na-akwadokwa Rehoboam nwa Sọlọmọn ruo afọ atọ, nihi na ha gbasoro ụzọ Devid na Sọlọmọn ruo afọ atọ.Rehoboam wee lụọ Mehalat ada Jerimọt nwa Devid, onye bụkwa nwa Abihel bụ ada Elayab nwa Jesi.O wee mụọrọ ya ụmụ ndị ikom, bụ Jiọsh na Shemaraya na Zeham.Mgbe ọ lụsịrị ya, ọ lụrụ Meaka nwa nwa Absalọm. Ka oge na-aga, ọ mụụrụ ya Abaịja na Ataị na Zaịza na Shelomit.Rehoboam hụrụ Meaka nwa nwa Absalọm nanya karịa ndị nwunye ya niile ọzọ na ndị iko ya; nihi na ọ lụrụ ụmụ nwaanyị iri na asatọ, nweekwa ndị iko iri isii, nke mere na ọ mụrụ ụmụ nwoke iri abụọ na asatọ na ụmụ nwaanyị iri isii.Nihi ya, Rehoboam mere Abaịja nwa Meaka onyeisi, ka ọ bụrụ onye ndú netiti ụmụnne ya, nihi na o bu nobi ime ya eze.Otú ọ dị, o ji nghọta mee ihe wee kesasịa ụfọdụ nime ụmụ ya ndị ikom nala niile nke Juda na Benjamin, nobodo niile e wusiri ike, nyekwa ha ihe oriri nụba ma lụtara ha ọtụtụ ụmụ nwaanyị. 